จิตอาสา ประจวบฯ รำโคมหน้าพระเมรุมาศ แสดงความอาลัย ร.9 ครั้งสุดท้าย
เมื่อเวลา 19.30 น. วันที่ 28 ตุลาคม 2560 ที่วัดคลองวาฬ พระอารามหลวง อ.เมืองประจวบคีรีขันธ์ นางจรี วัชรวงศ์ ผู้อำนวยการโรงเรียนวัดบ่อนอก (ทองวิทยา) ต.บ่อนอก อ.เมือง จ.ประจวบคีรีขันธ์ นำกลุ่มจิตอาสา จำนวน 45 คน สวมชุดไทยจิตรลดา สีดำ ไว้ทุกข์ รำโคมในบทเพลงทูลกระหม่อมแก้ว แสดงความอาลัยแด่ พระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นครั้งสุดท้าย ท่ามกลางบรรยากาศที่โศกเศร้าหน้าพระเมรุมาศจำลอง วัดคลองวาฬ พระอารามหลวง ต.คลองวาฬ อ.เมืองประจวบคีรีขันธ์ ,จากนั้น ได้นำโคมประดับเป็นเลขเก้าไทย ด้านหน้าพระเมรุมาศจำลอง พร้อมกล่าวคำสัตย์ปฏิญาณเบื้องหน้าพระบรมฉายาลักษณ์ จะมุ่งมั่นตั้งใจทำความดี น้อมนำพระบรมราโชวาท มาประพฤติปฏิบัติ สานต่องานพ่อสร้างให้สมดังพระราชปณิธาน หลังจาก ในหลวง รัชกาลที่ 9 ทรงตรากตรำพระวรกายเพื่อคนไทย ตลอดระยะเวลาครองราชย์ 70 ปี,นางจรี วัชรวงศ์ กล่าวว่า กลุ่มจิตอาสาจัดกิจกรรมครั้งนี้ เพื่อแสดงออกถึงความจงรักภักดีด้วยหัวใจ และต้องการเน้นย้ำ ให้ประชาชนตระหนักถึงพระมหากรุณาธิคุณ ที่ พระบาทสมเด็จพระปรมินทรมหาภูมิพลอดุลยเดช บรมนาถบพิตร มีต่อพสกนิกรชาวไทย ประพฤติปฏิบัติตนโดยนึกถึงประโยชน์ส่วนรวม มากกว่าประโยชน์ส่วนตน ตามที่พระองค์เป็นแบบอย่าง พร้อมตั้งปณิธานว่า จะซื่อสัตย์สุจริต เป็นพลเมืองดีของชาติ เผยแพร่เกียรติภูมิของพระองค์ ให้ลูกหลาน ให้ได้รับทราบ และซื่อสัตย์ต่อสถาบันพระมหากษัตริย์ทุกรัชสมัย.
กลุ่มจิตอาสา จ.ประจวบคีรีขันธ์ รำโคมหน้าพระเมรุมาศในบทเพลงทูลกระหม่อมแก้ว แสดงความอาลัยแด่ พระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นครั้งสุดท้าย
รัชกาลที่9,ในหลวง ร.9,พระราชพิธีถวายพระเพลิงพระบรมศพ,ส่งใจสู่ฟ้าอาลัยพ่อ,จิตอาสารำโคม,ข่าวรัชกาลที่9